עמוד הבית // מרכז מידע // מדריכים טכניים // ספקי כח מדריכים // מהו מחולל אותות?
מהו מחולל אותות?
מחולל צורות הגל, מחולל אותות, Function Generator ועוד כמה שמות... ובקיצור: המחולל, הוא אחד ממכשירי היסוד בכל מעבדת פיתוח, אינטגרציה ושירות. המחולל הנו צב"ד שבעזרתו ניתן לייצר ולספק אותות מתח חילופין האופייניים לאותות הקיימים במעגלים אלקטרונים.
כולנו מכירים את אות הסינוס. בדומה למתח הרשת שלנו בארץ, המחולל מאפשר לנו לקבל אות סינוס כאות מקור למעגל או מערכת נבדקת. האות מתאפיין בתדר מסויים שהנו תדר הרשת. בעזרת המחולל ניתן להפיק אותות נוספים ומגוונים כגון מתח ישר,"שן מסור" או גל משופע.
המחולל הנו צב"ד בסיסי ונוח לשימוש, הוא מאפשר למשתמש שליטה במאפיינים המרכזיים של כל אות - תדר, עוצמה וסוג האות המסופק ביציאת המחולל. האותות מסופקים למבואות הכרטיס / מערכת הנבדקת במטרה לאמת נכונות תכנון ו/או נכונות תפקוד ותקינות.
המחולל כאמור מספק צורות גל שונות: סינוס, ריבועי, משולש ועוד... בתדר רצוי ובעוצמת מתח הניתנת לשינוי.
בכל רגע נתון, ניתן לשדרג את מורכבות האות ולהוסיף לאות גם רמת מתח ישר עליו הוא יכול "לרכב".
הבה נתאר מעט את המכשיר ודרך הפעלתו, במקרה שלנו כדוגמא ישמש ה- ADG5000 הנמכר ע"י חברת אדוויס.
מחולל תדר זה מאמץ את טכנולוגיית ה- DDS, המאפשרת קבלת אות מוצא יציב, מדוייק ונקי מרעשים.
המסמך אינו מתיימר ללמד אודות המכשיר, לשם כך יש לפנות לספר ההפעלה של המכשיר. ההסבר במסמך זה הנו בסיסי וראשוני בלבד על מנת לתאר בכללות מחולל תדר. כמובן שמגוון המחוללים המצויים בשוק הנו רב וכך ההבדלים. אך בבסיס כל הפונקציות זהות.
לחץ על לחצן Waveforms ואז תקבל על המסך את האופציות האפשריות (soft key) ראה בתמונה העליונה.
כאן תוכל בעזרת לחיצה פשוטה לבחור את צורת הגל הרצויה.
לאחר בחירת צורת הגל ניתן לקבוע פרמטרים רצויים עבור הגל הנבחר, תדר, מתח, סטית תדר וכו'.
• MOD – מאפשר הוספת איפנון (Modulation) לגל המוצא.
• Burst – אספקת גל מוצא למשך זמן מוגדר כולל זמני המחזור כפי שנקבעו על ידי המשתמש.
• CH1 / CH2 – בחירת ערוץ יציאה.
• לוח מקשים - הכפתור העגול מאפשר לשנות ערכי ספרה של האותות המשתנים בתחום 0-9. החיצים מאפשרים תנועה שמאלה וימינה ולוח הספרות מאפשר הכנסת ערכים לפרמטרים הנבחרים.
• Waveforms – מאפשר בחירת הגל הבסיסי במוצא (סינוס, ריבועי וכו').
• Parameter – לחצן המסייע לקרוא את מידע העזרה הקיים במכשיר.
כניסה של תדר חיצוני 10MHz IN ויציאה של תדר מהמכשיר 10MHz OUT.
כניסת אפנון חיצונית – Modulation In.
יציאת סנכון מהמכשיר – Sync Out.
וכניסת דירבון חיצונית – Ext. Trigger.